MARda musulmon va nasroniylar o‘rtasidagi to‘qnashuvlar natijasida 10 kishi halok bo‘ldi

Markaziy Afrika Respublikasi (MAR)da nasroniylarning musulmonlar bilan to‘qnashuvlari oqibatida 10 kishi halok bo‘ldi. Bu haqda “Kommersant.ru” xabar bermoqda.

Mahalliy matbuot xabariga ko‘ra, to‘qnashuvlar bir o‘smir musulmon nasroniylar guruhi tomonidan o‘ldirilganidan so‘ng boshlanib ketgan. Bunga javoban musulmonlar nasroniylarga hujum qilgan.
Avvalroq, 2013-yili mamlakat nasroniylari va musulmonlarining qurolli guruhlari o‘rtasida yuz bergan to‘qnashuvlar oqibatida 600 dan ortiq odam halok bo‘lgandi.